সুমিত প্রতিবার দুর্গামন্দিরে এক টাকা দিলেও আজ সে পাঁচ টাকার একটা কয়েন দিল। একমাস আগে এক জুতোর দোকানে একটা স্পোর্টস শু দেখে তার ভীষণ পছন্দ হয়। দামী বলে তার মা তাকে সেটা কিনে দিতে পারে নি। মন্দিরে এসে সে দুর্গা ঠাকুরের কাছে সেই জুতোটাই চেয়েছিল। দুর্গা মা তার অনুরোধ রেখেছে বলে আজ সে বেশি টাকা প্রণামী দিয়েছে। মন্দির থেকে বেরিয়ে পুজোয় কেনা বাটার পাওয়ারের স্পোর্টস শুটা টাইট করে বেঁধে নিয়ে সে মায়ের সাথে বাড়ীর উদ্দেশ্যে রওনা দিল।